OpenLLM-France/wikimedia huggingface dataset:
# Givenchy

Givenchy (ʒivɑ̃ʃi ahoskatua) Frantziako moda etxe bat da, 1952an Hubert de Givenchy diseinatzaileak Parisen sortua. Konpainia, Kenzo, Dior edota Louis Vuittonekin batera, LVMH taldearena da.
1996an, konpainiaren jabeak, LVMH luxuzko taldeak, John Galliano Christian Diorren diseinatzaile buru izendatu zuen. Galliano, lehenik, bertan behera utzi zuten, eta gero, 2011ko martxoan, Parisko kafe batean izandako gertakari baten ondorioz, non diseinatzaileak, mozkortuta, bikote judu bat iraindu zuen, "Hitler maite dut" edo "Zuek bezalako jendeak hilda egon beharko luke (...) denak gaseztatuak izan beharko zuketen" bezalako baieztapenak eginez. 2001ean, Julien McDonald diseinatzailea emakumezkoen arropa-lineen zuzendari artistiko izendatu zuten, eta 2003an, berriz, Ozwald Boateng gizonezkoen lerroaren diseinatzaile. 2008an Riccardo Tisci izendatu zuten enpresaren zuzendari sortzaile, 2020ra arte. Arropa-bildumetan goi-mailako joskintza dago, baita gizon eta emakumeentzako prêt-à-porter jantziak ere. Gaur egun, Matthew Williamsek gidatzen du maison frantziarraren gidaritza, Riccardo Tisciren oinordekoa baita, gazteagoa eta kirolagoa den estilo batekin, sinaduraren ikono eta artxiboetatik aldentzen dena. 2008ko maiatzean, Ricardo Tisci Givenchyren gizonentzako dibisioko gizonezkoen lerroaren eta diseinu-osagarrien zuzendari artistiko izendatu zuten, eta, geroago, 2017ra arte, markaren kargu egin zen, eta orduan ordezkatu zuten.

## Erreferentziak

* ↑ Hola
* ↑ ABC

## Kanpo estekak

* Enpresaren webgunea
* Datuak: Q759210
* Multimedia: Givenchy / Q759210
# Giusvalla

Giusvalla Italiako udalerri bat da. Savonako probintzian kokatuta dago, Liguria eskualdean. 394 biztanle ditu, 19,7 kilometro koadroko azaleran banatuta.

## Mugakideak

Giusvallak honako udalerri hauekin egiten du muga:
Dego Pareto Spigno Monferrato Cairo Montenotte Mioglia Pontinvrea

## Kanpo estekak

* Datuak: Q270759
* Multimedia: Giusvalla / Q270759
# Frank Stäbler

Frank Stäbler, (Böblingen, Baden-Württemberg, Alemania, 1992ko martxoaren 3a), 67 kiloko borroka greko-erromatarrean lehiatzen den kirolari alemaniarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen (Mohamed Ibrahim El-Sayed egiptoarrarekin partekatuz) borroka greko-erromatarrean, Alemaniaren izenean; Mohammad Reza Geraei iraniarraren eta Parviz Nasibov ukrainiarraren atzetik.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa, borroka greko-erromatarra 67 kg. |

## Erreferentziak

* ↑ «Frank Stäbler» olympedia.org (Ingelesez)
* ↑ "International Wrestling Database" www.iat.uni-leipzig.de Noiz kontsultatua: 2021-08-09. (Ingelesez)

## Kanpo estekak

* Datuak: Q1397485
* Multimedia: Frank Stäbler / Q1397485
# Frank Tuttle

Frank Wright Tuttle (New York, 1892ko abuztuaren 6a - Hollywood, 1963ko urtarrilaren 6a) Estatu Batuetako zinemagilea izan zen. Zinemako kazetaria izan zen hasieran eta gidoigilea gero. 1922an hasi zen filmak zuzentzen Paramount produkzio etxerako. The Glass Key (1935, Kristalezko giltza), eta This Gun for Hire (1942, Arma hau alokatzeko dago) ditu filmik bikainenak, Dashiell Hammetten eleberrian oinarritua bata, eta Graham Greenerenean oinarritua bestea. Joseph McCarthy senatariak eragindako sorgin-ehiza bitartean alderdi komunistako kide izan zela aitortu behar izan zuen, eta alderdikide batzuk salatu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q125892
* Multimedia: Frank Tuttle / Q125892
# Frank Sherwin zubia

Frank Sherwin zubia, irlanderaz: Droichead Phroinsias Uí Shearbháin eta ingelesez: Frank Sherwin Bridge, Irlandako Errepublikako Dublin hiriburuan dagoen zubi bat da, Liffey ibaia zeharkatzen du. Frank Sherwin (1905-1981) politikariaren omenezko izena darama.
1982an inauguratu zen eta 50 metro luze ditu.

## Kanpo estekak

* Datuak: Q1003535
* Multimedia: Frank Sherwin Bridge / Q1003535
# Frank Stella

Frank Stella (Malden, Massachusetts, 1936ko maiatzaren 12a – New York, 2024ko maiatzaren 4a) estatubatuar artista izan zen.
1958an, Princetongo Unibertsitatean graduatu eta gero, New Yorkera joan zen bizitzera, eta 1961. urtean Barbara Rose arte kritikoarekin ezkondu zen. 1960ko hamarkadan Black Paintings-ak margotu zituen, marra beltzez eta espazio negatibozko margoak.Urte hauetan kobrea eta aluminioa erabiltzen hasi zen bere artelanak sortzeko. Kolore gehiago sartu zituen bere lanetan, eta shaped canvas-aren sortzailea izan zen.
1970eko hamarkadan litografia eta offset litografia teknikak berritu zituen artelan berriak sortzeko, eta baita ere egin zituen collageak oihala eta egurrarekin. Bere margolanak hobetu ziren, Polish Village Series-etan ikusten den bezala. Metalarekin egin zituen margolanak eskulturak ziruditen, izan ez arren.
1980ko hamarkadatik aurrera bere lanak tridimentsionalagoak bilakatu ziren, kono, zutabe eta uhinen formekin. Hainbat eskultura egin zituen kaleentzako, batez ere 1990. urtetik aurrera. Museo bat diseinatu zuen Dresden, baina ez zen eraiki. Gaur egun New Yorken bizi da, eta lanean jarraitzen du.
Stellaren arte minimalari buruz, kritiko batek honako hau esan zuen: “Frank Stellak beharrezkoa ikusten du marrak margotzea. Ez dago besterik bere lanetan.”

## Minimalismoa eta bere ezaugarriak

Frank Stella artista minimalista garrantzitsuena izan zen. Minimalismoa 1960ko hamarkadan sortu zen Estatu Batuetan eta espresionismo abstraktuaren kontrako erreakzio bat izan zen.
Mugimendu honetan, forma, kolore eta materialak oso sinplifikatuak daude, minimora, eta oso oihal handiak erabiltzen dira, marko gabe. Gainera, mugimendu honetan kontrasteak erabiltzen dira: distira eta mate, leuna eta latza, opako eta gardena, etab. Minimalismoaren aitatzat hartzen da Frank Stella.

## Frank Stellaren estiloa

Minimalista izanik, bere abstrakzioa abstrakzio geometriko bat da.
Baina Frank Stellaren ezaugarri garrantzitsuena, lehen esan bezala, bere shaped canvas-ak dira, hau da, bere oihalei forma ematea. Stella izan zen sortzailea. L,N,U edo T forma ematen zien oihalei. Stellaren erliebedun lanak oso garrantzitsuak izan dira arte modernoaren garapenean, shaped canvas-ak bezala. Beste ezaugarri bat materialen erabilera da. Lehen esan den bezala, Stellak metalak, egurra, oihalak eta hainbat material erabili zituen artelanak sortzeko.
Bere estiloa hainbat artistek inspiratua izan zen. Caravaggio, Jackson Pollock, Franz Kline, Barnett Newman, eta Jasper Johns artistek bere lanetan izan dute eragina. Stellaren lanek, Frank Gehry arkitekto famatuarengan izan zuten eragina.
Bitxikeri bezala, Stellaren emazteak “ABC artea” deitzen zion minimalismoari, minimalismoaren sinpletasunagatik.

## Kanpo estekak

* (Ingelesez) Stellari buruzko informazioa artnet webgunean
* (Ingelesez) Stellaren biografia
* Stellaren muralak
* Frank Stella: An Illustrated Biography liburua
* Datuak: Q375268
* Multimedia: Frank Stella / Q375268
# Frank Vercauteren

François Vercauteren (Sint-Jans-Molenbeek, 1956ko urriaren 28a) belgikar futbolari eta entrenatzaile ohia da.
1975ean debutatu zuen RSC Anderlecht taldean. 1987an FC Nantesera joan zen hiru urtez eta 1990ean Belgikara itzuli zen bere karrera RWD Molenbeeken amaitzeko. 63 partida jokatu zituen Belgikako futbol selekzio nazionalarekin. 1993tik 2021era hainbat talde entrenatu zituen, batez ere Belgikakoak, eta 2023tik Belgikako Futbol Federazioko kirol-zuzendaria da.

## Palmaresa
### Futbolaria

Anderlecht
* Belgikako futbol liga: 1980–81, 1984–85, 1985–86, 1986–87
* Belgikako futbol kopa: 1975–76
* Belgikako futbol superkopa: 1985, 1987
* Europako Futbol Errekopa: 1975–76, 1977–78
* UEFAren Europako Superkopa: 1976, 1978
* UEFAko Kopa: 1982–83

### Entrenatzailea

Anderlecht
* Belgikako futbol liga: 2005–06, 2006–07
* Belgikako futbol superkopa: 2006, 2007
Genk
* Belgikako futbol liga: 2010–11
* Belgian futbol superkopa: 2011
Krylia Sovetov
* Errusiako futbol liga: 2014–15

## Kanpo estekak

* Datuak: Q601807
* Multimedia: Franky Vercauteren / Q601807
# Frank Wedekind

Benjamin Franklin Wedekind (Hannover, 1864ko uztailaren 24a – Munich, 1918ko martxoaren 9a) alemaniar antzezle eta antzerkigilea izan zen.
Aita alemaniarra eta ama suitzarra zituela, aitaren jabetzako gaztelu suitzar batean hazi zen. Lehen Mundu Gerra hasi arte Estatu Batuetako herritartasuna zuen, baina Alemaniako pasaportea eskatzera behartuta egon zen. Bere helduaroko bizitza gehiena Munichen eman zuen.
Negozioetan eta zirkuan lan egin zuen, eta kabareteko aktore eta abeslari ere izan zen, eta Alemaniako antzerkiaren tradizio satirikoari eutsi zion. Bere poema satirikoengatik bederatzi hilabete espetxean eman ondoren, antzerkiari ekin zion.
Bizitza sexual promiskuoa izan zuen eta sifilia hartu zuen prostitutarekin zituen harremanetan. 1906an Tully Newesekin ezkondu ondoren, monogamo eta oso jeloskor bihurtu zen bere emazte gazteaz. 53rekin hil zen apendizektomia baten ondorioz.
Bere lanetan moral burgesa kritikatu zuen, batez ere sexuarekiko duen jarrera, espresionismoa aurreratu zuen eta eragina izan zuen antzerki epikoaren garapenean.

## Lanak

* Frühlings Erwachen, 1891
* Erdgeist, 1895
* Die Kammersänger, 1899
* Der Marquis von Keith, 1901
* Mine-Haha, or On the Bodily Education of Young Girls (1903)
* König Nicolo oder So ist das Leben, 1902
* Die Büchse der Pandora, 1904
* Hidalla oder Sein und Haben, 1905)
* Totentanz, 1905
* Musik, 1906
* Schloss Wetterstein, 1910
* Franziska 1912
* Bismarck 1916
* Herakles, 1917
* Datuak: Q57619
* Multimedia: Frank Wedekind / Q57619
# Granborough

Granborough, aurrez Grandborough, Ingalaterrako erdialdean dagoen herri bat da, Buckinghamshire konderrian.
2011n 545 biztanle zituen.
* Datuak: Q2356621
* Multimedia: Granborough / Q2356621
# Granarolo dell'Emilia

Granarolo dell'Emilia Italiako udalerri bat da. Boloniako probintzian kokatuta dago, Emilia-Romagna eskualdean. 12.757 biztanle ditu, 34 kilometro koadroko azaleran banatuta.

## Mugakideak

Granarolo dell'Emiliak honako udalerri hauekin egiten du muga:
Bentivoglio Budrio Castenaso Bolonia Castel Maggiore Minerbio

## Kanpo estekak

* Datuak: Q94894
* Multimedia: Granarolo dell'Emilia / Q94894
# Granard

Granard (irlanderaz: Gránard) Irlandako udalerri bat da, Longford konderrian dagoena. 2016ko erroldaren arabera 1.371 biztanle zituen.

## Kanpo estekak

* Datuak: Q946060
* Multimedia: Granard / Q946060
# Granate

Granate hurrengo gauzak izan daitezke:
* Granate kolorea.
* Granate mineralak.
* Granate: Argentinako Club Atlético Lanús futbol taldea izendatzeko erabiltzen den beste izena.
* Granate: Artista oaxakarrek eginiko biltzarra.
# Granbury (Texas)

Granbury Texasko hiri bat da. Hood konderrian kokatua dago. 2010ean 7.978 biztanle zituen, 33,38 kilometro koadrotan banatuta.

## Ikus, gainera

* Hood konderria

## Kanpo estekak

* Datuak: Q923474
* Multimedia: Granbury, Texas / Q923474
# Granby (Colorado)

Granby Coloradoko herri bat da. Grand konderrian kokatua dago. 2010ean 1.864 biztanle zituen, 33,6263 kilometro koadrotan banatuta.

## Ikus, gainera

* Grand konderria

## Kanpo estekak

* Datuak: Q1001750
* Multimedia: Granby, Colorado / Q1001750
# Galera (Granada)

    Artikulu hau Granadako udalerria buruzkoa da; beste esanahietarako, ikus «Galera».
Galera Granadako probintziako (Espainia) udalerria da. 2007an 1.135 biztanle zituen.

## Kanpo estekak

* (Gaztelaniaz) Galerako Udala
* Datuak: Q574343
* Multimedia: Galera / Q574343
# Galera (zigorra)

Galerak (normalean pluralez) gaizkile batzuei ezartzen zitzaien zigorra zen, erregearen galeretan arraunean egitea. Delitu iraingarriak egiteagatik edo berrerortzeagatik ezartzen zuten, kondenatuaren birgaitzea aurreikus ezin zezaketelako (garai haietan indarrean dagoen zigorraren teoriaren arabera). Zigorra jasaten zutenei galeriano zieten.
Garaiko legeriak delitu kalifikatuengatik, lapurretengatik, bidelapurretengatik, bortxaketengatik eta horien antzeko beste delitu batzuengatik ezartzen zuen edo handiagoengatik edo beste mota batekoengatik ezarritako heriotza-zigorra galerengatik trukatu behar zela, denbora gehiagoz edo gutxiagoz, eta ez zela bi urtetik beherakoa izango, egitateen inguruabarrak edo pertsonaren izaera kontuan hartuta, baina, betiere, delituak hain larriak ez baziren, heriotza-zigorra ezartzea ezinbestekoa zela.

## Erreferentziak

* ↑ Elhuyar Hiztegia

## Kanpo estekak

* Datuak: Q1535398
# Galeper kaliforniar

Galeper kaliforniarra (Callipepla californica) Callipepla generoko animalia da. Hegaztien barruko Odontophoridae familian sailkatua dago.
Galeper arrunta baino handixeagoa da, 24 cm luze. Motots txiki bat izaten du buruan. Estatu Batuetako mendebalean bizi da, eta haziak, fruituak eta intsektuak janez elikatzen da.

## Azpiespezieak

Kaliforniar galeperrak zazpi azpiespezie ditu:
* C. c. achrustera (Peters, 1923)
* C. c. brunnescens (Ridgway, 1884)
* C. c. californica (Shaw, 1798)
* C. c. canfieldae (Van Rossem, 1939)
* C. c. catalinensis (Grinnell, 1906)
* C. c. orecta (Oberholser, 1932)
* C. c. plumbea (Grinnell, 1926)

## Erreferentziak

* ↑ (Ingelesez) IOC Master List
* ↑ Lur entziklopedietatik hartua.

## Ikus, gainera

* Callipepla
* Odontophoridae

## Kanpo estekak

* World Bird Names
* Datuak: Q830385
* Multimedia: Callipepla californica / Q830385
* Espezieak: Callipepla californica
# Galera hiltzaile

Galera hiltzailea (Galerina marginata) onddo basidiomizeto pozoitsua da, Hymenogastraceae familiakoa.

## Ezaugarriak

Fruitu-gorputzak koniferoen basoetan eta Ipar hemisferioko baso hostoerorkorretan hazten dira, Ipar Amerikan, Europan, Asian eta Japonian, eta, gainera, aleak aurkitu dira Australian.
Pileoa hasieran konbexutik konikora izaten da, eta gero helduaroan konbexu eta lauago bihurtzen da, batzuetan irregularki. Horrek txapelean uhinak sor ditzake, 4 cm-ko diametroraino.
Onddoak kolore marroi leuna du, gainazala koipetsua da, estipea marroi argia da eta 6 zentimetro luze eta 9 milimetro zabal izan daiteke.

## Toxikotasuna

Galerina marginata onddo oso pozoitsua da, amatoxinak dituelako: toxiko oso ahaltsuen taldea da, Amanita eta Lepiota generoetako perretxiko askok eragindako pozoitze larrienen erantzulea.
Amatoxinak peptido ziklikoak dira, ARN polimerasa II entzima inhibitzen dute eta zenbait funtzio zelularrekin interferentziak sortzen dituzte. Pozoitzearen lehen sintomak kontsumitu eta 6-24 ordura agertzen dira, eta, ondoren, itxuraz hobera egin dute; ondoren, gibelaren sintomak eta giltzurrun-gutxiegitasuna direla eta, kontsumitzen duenaren heriotza laugarren egunera iristen da.

## Erreferentziak

* ↑ (Gaztelaniaz) Galerina marginata, Asociación cultural "Baxauri" Kultur Elkartea. Mikologia. Basauri.
* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.

## Kanpo estekak

* Datuak: Q248829
* Multimedia: Galerina marginata / Q248829
* Espezieak: Galerina marginata
# Galeper

Galeper Phasianidae eta Odontophoridae familietako zenbait kideen (Coturnix eta Lophortyx generokoak) izen arrunta da.
Faisaiaren familiako hegaztia da, eperra baino txikiagoa, sukaldaritzan oso aintzat hartua.
Hona hemen espezie batzuk:
* Galeper arrunta (Coturnix coturnix)
* Galeper arlekina (Coturnix delegorguei)
* Kaliforniar galeperra (Lophortyx californica)

## Erreferentziak

* ↑ Lur entziklopedietatik hartua.

## Kanpo estekak

* Datuak: Q6072584
# Galera

    Artikulu hau itsasontziari buruzkoa da; zigorra gaitzat duena beste hau da: «Galera (zigorra)»
Galera arraunen indarrarekin bultzatutako itsasontzi bat da, eta, batzuetan, baita haizeak ere, horregatik izaten zituen haize-oihal handiak.
Galera, Antzinatetik existitzen da. Jatorrian, arraunlari ilara bat erabiltzen zuen itsasontziaren alde bakoitzean. Beranduago, feniziarrek bi ordenatan zeuden bi arraunlari ilarako galera asmatu zuten. Ilara bat goian eta beste bat beherago zuen. Azkarragoa zen baina mugikortasuna galdu gabe, galeraren eboluzio honi biarrauneko zeritzon. Antzinako Grezian hiruarraunekoa asmatu eta erabili zuten, hiru arraunlari ilarako galera. Antzinako erromatarrek, eta beraien aurretik kartagoarrek bostarraunekoa erabili zuten, hiru ordenatan banatutako bost arraunlariz osatuta zegoena, bi goian, bi erdian eta beste bat behean. Ohikoena, biarraunekoak erabiltzea zen.
Arraunlariak, ohi, esklabu edo presoak ziren. Mende askotan, galeretarako kondena, zigor posible guztien artean krudelenetako bat bezala mantenduko da, hainbeste, Miguel de Cervantesek bere Kixotean aipatzen duela.
Erdi Aroan ez zen aurrerapen handirik egin itsasontziak eraikitzeari dagokionez. Ilara gehigarri bat muntatzeko berritasuna, baztertua izan zen. Dena dela, galerek, kultura ezberdinei, distantzia handietara hedatzea ahalbidetu zieten. Hau izan zen bikingoen drakkar ospetsuaren kasua.
XV. mendean itsasontzi mota berri bat agertzen da, karabela izenekoa, haize oihal ezberdinak erabiltzen zituen arraunlaririk gabe nabigatzeko, eta, horregatik, galerak baino tripulazio txikiagoa behar zuen. Baina karabelak ez zuen berehala galera ordezkatu. Ideia bat egiteko: Amerikaren aurkikuntzaren garaian, 1492an, Kristobal Kolonen espedizioak bi karabela eta karraka batean nabigatu zuen, baina kristau potentziak Otomandar Inperioaren aurka Lepantoko Guduan 1571n bildutako flota galerena zen. Hau izan zen galerak erabili ziren azken gudu historikoa.
Pizkundean, tarteko itsasontzi mota bat agertzen da, galeaza izenekoa, galeoiaren aurrekaria.
Espainian XVIII. mendearen erdialdera arte existitu ziren Errege Armadaren barnean maila berezi batean, bere jantzi eta aginte kate propioarekin.

## Kanpo estekak

* Galerei buruzko artikulua Argian
* Datuak: Q188924
* Multimedia: Galleys (ship) / Q188924
# Galera uhartea

Galera Bidasoa ibaiaren bokaletik gertu dagoen uhartea da, Irunen eskuan dagoena. Garai batean irla txiki asko zeuden egungo Oxinbiribil parkearen parean, baina hiru besterik ez dira geratzen: Galera (handiena), Santiago Aurrea (Gal estadioaren parean dagoena), eta Hirukanale (baratzeak dituena).

## Erreferentziak

* ↑ Boga. (2012/06/01). Hendaiatik pausu batera. .

## Kanpo estekak

* Datuak: Q12258126
# Gang bang

Gang Banga edo gangbanga orgia mota bat da zeinetan emakume edo gizon homosexual batek hiru gizon edo gehiagorekin txandaka edo aldi berean sexu-harremanak izaten dituen. Halaber, gizon batek emakume ugarirekin sexu-harremanak izaten dituenean "alderantzizko gangbang" (reverse gangbang) esaten zaio.
Gang Bang terminoa industria pornografikoan erabili ohi da zine pornografikoaren genero bat bezala sailkatzeko. Genero horretan, 6 eta 12 gizonezko artean hartzen dute parte, baina The World's Biggest Gangbang (1995) filma grabatu zenetik, Annabel Chong emakumezko aktore pornoarekin, pornografiaren industriak emakumezko bakar batekin errekorrak hausteari ekin zion.
Urte batzuk geroago, 1999ko otsailaren 6an, Houston ospetsu bihurtu zen 620 gizonekin etenik gabe sexu-harremanak izateagatik. Hala ere, zenbaki hori zalantzan dago eta benetazkoa 100 gizonen inguruan egongo zela esaten dute.
2002ko otsailaren 10ean, Klaudia Figura poloniar emakumezko aktore pornoa 646 gizonekin sexu-harremanak izan zituen. 2003an, Marianna Rokitak, beste poloniar batek, 759 gizonekin egin zuen. Azkenik, 2004. urtean, emakumezko aktore porno gazte estatubatuar bat, Lisa Sparxxx kilobanga lortzeko zorian geratu zen, eta errekorra 919an ezarri zuen.

## Erreferentziak

* ↑ «Wikiwix's cache» archive.wikiwix.com (Noiz kontsultatua: 2021-03-19).

## Ikus, gainera

* Bukkake
* Orgia

## Kanpo estekak

* Datuak: Q8410
* Multimedia: Gangbang / Q8410
# Ganga (argipena)

Ganga hitzak adiera zenbait ditu:
* arkitekturan, ganga, arku itxurako egitura, zutabeen arteko espazioa estaltzeko eraikia;
* zoologian, ganga, hegaztia;
* meatzaritzan, ganga, balio ekonomikorik gabeko materiala, meatik bereizia.
# Gang Mills (New York)

Gang Mills Ameriketako Estatu Batuetako erroldak esleitutako leku bat da. Steuben konderrian dago, New York estatuan. 4.261 biztanle ditu, 11,392584 kilometro koadroko azaleran banatuta.

## Ikus, gainera

* Steuben konderria

## Kanpo estekak

* Datuak: Q580399
* Multimedia: Gang Mills, New York / Q580399
# Ganesh

Ganesh edo Ganesha (sanskritoz: गणेश; Gaṇeśa), hinduismoko jainkorik ezagunenetakoa eta gurtuenetakoa da, Ganapati edo Vinaiaka izenez ere ezaguna. Shivaren semea da, eta giza gorputza eta elefante burua ditu. Arazoen uxatzaile gisa oso gurtua da. Ganesh adimenaren, jakituriaren, artearen eta zientziaren jainkoa ere bada.

## Kanpo estekak

* Datuak: Q1579
* Multimedia: Ganesha / Q1579
# Ganeta

Ganeta Bizkaiko mendia da, Ganekogortako mendilerroan dagoena, Pagasarri mendiaren ondoan kokatutakoa.
Antena bat dauka gainean, identifikatzeko ikur nagusia izanda.

## Ikus, gainera

* Bizkaiko mendien zerrenda

## Erreferentziak

* ↑ EODA

## Kanpo estekak

* Datuak: Q8963436
# Gang (Kornualles)

Gang, Ingalaterrako Kornualles konderriko herrixka bat da, St Ive parrokian.

## Kanpo estekak

* Datuak: Q5520896
* Multimedia: Gang, Cornwall / Q5520896
# Ganga (hegaztia)

Ganga Pteroclidae familia osatzen duten zenbait hegazti-espezieen izena da, Pteroclidiformes ordena osatzen dutena.
Pterocliformes ordena ez da aditu guztiek onartua izan, badaude Pteroclidae familia Columbiformes edo Ciconiiformes artean sailkatzen dutenak

## Taxonomia

Pteroclidae familiak 16 espezie ditu, bi generotan banaturik:
* Syrrhaptes generoa
** Syrrhaptes tibetanus
** Syrrhaptes paradoxus
* Pterocles generoa
** Pterocles alchata
** Pterocles namaqua
** Pterocles exustus
** Pterocles senegallus
** Pterocles orientalis
** Pterocles coronatus
** Pterocles gutturalis
** Pterocles burchelli
** Pterocles personatus
** Pterocles decoratus
** Pterocles lichtensteinii
** Pterocles bicinctus
** Pterocles indicus
** Pterocles quadricinctus
Euskal Herrian bi espezie bizi dira:
* Ganga azpibeltza (Pterocles orientalis)
* Ganga azpizuria (Pterocles alchata)

## Erreferentziak

* ↑ del Hoyo, J.; Elliot, A. & Sargatal, J. (editors). (1997). Handbook of the Birds of the World. 4: Sandgrouse to Cuckoos. Lynx Edicions. ISBN 84-87334-22-9
* ↑ Zoonomen. Birds of the World -- current valid scientific avian names.. .
* Datuak: Q179983
* Multimedia: Pteroclidae / Q179983
* Espezieak: Pteroclidae
# Ganes mendi

Ganes mendia Sopela eta Barrika artean dagoen 186 metroko mendia da. Bertan jaiotzen da Gobela ibaia.
Gobela ibaia jaiotzen den guneari Ganebarri deritzo.

## Ikus, gainera

* Gobela ibaia
* Sopela

## Kanpo estekak

* Datuak: Q12258163